Hari kurk

Hari kurk on laiemas mõttes 11 km laiune väin, mis eraldab Hiiumaad ja Vormsit (veepeegli pindala 115 km²); kitsamas mõttes on Hari kurk Harilaiu ja Vormsi vaheline suhteliselt sügav (kuni 10 m) laevatatav veeala. 

Haldusjaotuse järgi jääb Hari kurk Hiiu maakonda Hiiumaa valda ja Lääne maakonda Vormsi valda. Väinas on mitu väikesaart: Eerikulaid, Harilaid, Hellamaa rahu, Hõralaid, Kadakalaid, Pujurderahu, Uuemaarahu, Uuemererahu, Vohilaid, Rambirahu ja Silmakrass.

Hari kurk on nimetatud Harilaiu järgi. Kurk tähendab maa- või merekitsust.Eesti kohanimeraamat, lk. 85

Hari kurk on rahvusvahelise tähtsusega linnuala ning kevadsuvise karvavahetuse aegse koondumisalana hallhüljestele ülioluline piirkond. Hari kurk kuulub Väinamere hoiuala hulka.

Keskkonnaregistri järgi koosneb Hari kurk kolmest osast:
 Hari kurgu idaosa Hari kurk (idaosa) Keskkonnaregistri lehel (keskpunkti geograafilised koordinaadid , veepeegli pindala 42,5 km², keskkonnaregistri kood VEE3311030).
 Hari kurgu lääneosa Hari kurk (lääneosa) Keskkonnaregistri lehel (keskpunkti geograafilised koordinaadid , veepeegli pindala 60,9 km², keskkonnaregistri kood VEE3311020).
 Hellamaa laht Hellamaa laht Keskkonnaregistri lehel (keskpunkti geograafilised koordinaadid , veepeegli pindala 11,6 km², keskkonnaregistri kood VEE3311010).

Viited

Välislingid
 Kaart (Mapquest)
 Kaart (Maa-ameti kaardiserver)

Kategooria:Läänemere väinad 
Kategooria:Eesti väinad
Kategooria:Hiiumaa vald
Kategooria:Vormsi vald